钦定古今图书集成/方舆汇编/职方典/第1043卷 > 《游上林记》吴海
## 钦定古今图书集成/方舆汇编/职方典/第1043卷 > 《游上林记》吴海

予“旧至童山，闻西六七里许有上林之胜，北十数里
许有雁湖之奇，欲游之，久而不果。乙卯冬，王侯用文
遂约翌日登雁湖”，而主人有遽，不得偕往。巳而，王侯
犹力邀予至上林，由“林屿行二里许，至郭家店。川明
谷豁，鸡犬数家。时村民方莳麦，儿童狎走，野妇缉道
上，牛羊牧其间，蔼然墟落之趣。”沿壑里许，乃跻石磴，
并麓曲折，左为畬田，右为林木，稍进而夷，疏竹数竿，
老梅抱石立灌莽吐十馀花，淡然若自娱者。历数折，
负崦一二人家，门尚闭。自是夹径皆修篁，晴日筛光，
微风成韵。又入深林，荫郁里许，表曰“白马峰”，盖佛寺
在焉。地势回环，屋宇宏丽，辉耀夺目。憩卧云轩，故翰
林林公、潮守王侯诸名人诗具刻在“壁，余亦写诗轩
中。乃登寺山，周流盘桓，或藉草根，或坐磐石，长吟舒
啸，望高林斜照，紫翠如染。”僧引泉自别壑酾之，注佛
殿下为沼，以植芙渠，沼中溢出右山之足，转经前山，
复入为池，旁引泉入斋厨之下，以激机舂。然后遍行
蔬园间，以资濯溉。既又复归于池以出，而泉亦劳矣。
是夕宿轩中，寺僧再《请登雁湖》。黎明北风大作，寒不
可御，《雁湖》在望而不能即信乎游览亦莫不有数焉